Հագիգադար

Սուրբ Խաչ կամ Հագիգադար (ռումիներեն՝ Mănăstirea Hagigadar «Ցանկությունների վանք»), հայ առաքելական վանք Ռումինիայի Սուչավա ժուդեցի Բուլայ (ro) գյուղում։ Գտնվում է E85 ավտոմայրուղու մոտ, Սուչավա քաղաքից դեպի հարավ 3 կմ հեռավորության վրա։ Պատմություն Վանքի կառուցումն իրականացվել է 3 փուլերով՝ 1512-1513 թվականներին, 17-րդ դարի և 19-րդ դարերի երկրորդ կեսին։ Ավանդության համաձայն՝ վանքը կառուցվել է հաջող գործարք կատարած երկու գործարար եղբայրների կողմից՝ ի նշան երախտագիտության Սուրբ Աստվածածնին։ Կառուցելով վանքը բլրի գագաթին՝ նրանք այն անվանում են Հաճկատար («հաճոյից կատար»)։ Այնուհետև ասվում է, որ Դրագան Դանովակ անունով մի նախրապան Բոգդան Կույր իշխանի օրոք կառուցել է Հաճկատար հայկական վանքը։ Հրաշքներ գործող Աստվածամոր պատկերի մասին ավանդությունը մեծ թվով ուղղափառ և կաթոլիկ ուխտավորների բերում է «Ցանկություների եկեղեցի», որտեղ նրանք աղոթում են որևէ գործ ձեռնարկելուց կամ շինարարություն սկսելուց առաջ կամ հայցում են հիվանդությունների ապաքինում՝ ծնկաչոք բարձրանալով դեպի վանքը տանող բլուրը։ Ճարտարապետություն Հագիգադարը մտնում է Սուչավա ժուդեցի պատմական հուշարձանների ցանկի մեջ և ըստ որի ստացել է SW-II-AA-05 504 կոդը։ Կրոնական համալիրը կազմված է երկու միավորներից՝ Սուրբ Վերափոխման եկեղեցի (ռումիներեն՝ Biserica "Adormirea Maicii Domnului"), կառուցված է 1512 թվականին, կոդը՝ SV-II-m-A-05504.01։ Համալիրի պարիսպները (ռումիներեն՝ Zidul de incintă), կառուցված է 1512 թվականին, կոդը՝ SV-II-m-A-05504.02։ Հետաքրքիր փաստեր 1997 թվականին ազգությամբ թաթար ռումինացի Կադրի Աբիբուլա ռեժիսորը «Հայկական վանքեր. Հագիգադար» ֆիլմ է նկարել Հագիգադար վանքի մասին։ 2013 թվականին Հայփոստը և Ռումինիայի փոստը համատեղ ուժերով թողարկել են Հաճկատարի հիմնադրման 500-ամյակին նվիրված փոստային նամականիշ։ Տես նաև Հայկական տաճարների ցանկ Հայերը Ռումինիայում Պատկերասրահ Ծանոթագրություններ Գրականություն Dr. Zareh Baronian - "Biserici armene, monumente de artă, din Moldova". În "Biserica Ortodoxă Română" nr. 11-12/1969, pag. 1222-1235. E.I. Emandi, V. Cucu, M. Ceaușu - "Ghid de oraș. Suceava" (Ed. Sport Turism, București, 1989)